
A jelenléti ív a jegyzőkönyv mellékletét képezi.

Gergely Zoltán polgármester: Üdvözölte a jelenlévőket és megnyitotta a 2012. április 06-ai soron kívüli testületi ülést. Megállapította, hogy a képviselő-testület 6 fővel határozatképes, Gergely Béláné és Petró Géza és Dr. Olajos Gyula nincs jelen. Jegyzőkönyvvezetőnek Szabó Gábornét javasolta, akinek személyét tartózkodás és ellenszavazat nélkül, egyhangú szavazással a Képviselő-testület elfogadta.  
Ezt követően napirendi pontokra tett javaslatot, melyet a testület egyhangúan elfogadott.
A létszám 8 főre bővült, 9 óra 05 perckor megérkeztek Gergely Béláné és Petró Géza képviselők.
Javasolt napirendi pontok:
1. A Dobó úti óvoda átalakítása- felújítása kapcsán kötött vállalkozási szerződés és az újonnan megépítendő parkolókra vonatkozó közbeszerzési eljárás megindítása
54/2012. (IV. 06.) határozat:

/Napirendi pontok elfogadásáról/

Jászárokszállás Város Önkormányzatának Képviselő-testülete a 2012. április 06-ai soron kívüli ülés napirendi pontját egyhangúan elfogadta. 

1. napirend: A Dobó úti óvoda átalakítása- felújítása kapcsán kötött vállalkozási szerződés és az újonnan megépítendő parkolókra vonatkozó közbeszerzési eljárás megindítása
Gergely Zoltán polgármester: Egy napirendi pont van, 2 határozati javaslatot tartalmaz, ami sürgősséggel indokolta a soron kívüli testületi ülést. Ez a Dobó úti óvodával kapcsolatos intézkedés megtétele, ugyanis a Dobó úti beruházás a vége felé közeledik, ezért dönteni kell a parkolójával kapcsolatosan. Felkérte Bakainé Magyari Melinda műszaki irodavezetőt, tegye meg beajánlását.
Bakainé Magyari Melinda műszaki irodavezető: Összefoglalta az előterjesztés lényegét. Az eredetileg betervezett parkoló 2 telekkel távolabb került volna megépítésre. Időközben sikerült megvásárolni a Gárdonyi utcára nyíló telekrészt. Ezáltal a parkoló áthelyezése megoldható, a módosítás nem érinti az épület átalakítási és felújítási, kivitelezési munkálataihoz kapcsolódó építési engedély épületre és környezetére vonatkozó műszaki tartalmat. Az eredeti telekre tervezett parkolók nem kerülnek megépítésre, hanem külön engedély alapján a létesítmény működéséhez szükséges parkolókat a Gárdonyi utca épülethez közel eső szakaszán kívánják megépíteni. A parkoló megépítése közlekedési engedély köteles tevékenység, egyben szükséges a változás átvezetése az építéshatóság engedélyező határozatában is. Mindkét intézkedés folyamatban van. Volt egy olyan költségvetési tétel, ami a parkolóra vonatkozott. A most érvényben lévő szerződést kell módosítani oly módon, hogy a parkolóra szánt összeget kiveszik a szerződésből. A parkoló kapcsán felmerült az a probléma, hogy mivel más műszaki tartalommal és más helyszínen valósul meg, így egy új eljárást kezdeményeznek a MAPI közbenjárásával, ez egy meghívásos eljárás lenne. Csak a parkoló lenne meghirdetve és a nyertes pályázó készíthetné azt el. Az érvényben lévő vállalkozási szerződést módosítani kell oly módon, hogy az eredetileg betervezett parkolóra szánt összeggel – nettó 2.506.857,- Ft-tal – a vállalkozói díjat csökkenteni kell. Az épület befejezési határideje nem változik. A szerződés módosításához a SZOLTISZ Kft. képviseletében Szakál Kálmán ügyvezető nyilatkozatban hozzájárult. A becsült értéke a parkolónak ettől az összegtől több lesz, kb. nettó 6.000.000,- Ft. A szerződésmódosítással tovább tudják folytatni az eljárást, ami nem befolyásolja az épület átadását. 
Gergely Zoltán polgármester: Elmondta, hogy a pályázat beadásakor, a terv elkészítésekor kikötötte az engedélyező hatóság, hogy használatba vételi engedélyt akkor fognak adni, ha parkoló is készen lesz egy beton alapú kerítéssel elkerítve. Már akkor is alkudott az Önkormányzat a telekre 2 fordulóban, de akkor a tulajdonos család irreálisan nagy összeget kért, így az adásvétel nem jött létre. A közelben van egy telke az Önkormányzatnak, így oda terveztettek egy kevesebb költséggel járó szórt kővel ellátott parkolót. Ugyanis tudva levő volt, hogy oda nem nagyon fognak parkolni, mert nincs közvetlen közel az óvodához. A parkoló az eredeti pályázat szerint nem kap támogatást. 11 parkoló épülne a Horváth-féle telken, 1 pedig a hátsó kapunál lenne. Hajas úrral újraterveztették a parkolót díszburkolattal, szabályos 150 cm-es járdával. Ez azt is jelenti, hogy ezt a kis szakaszt egyirányúsítani kell. Ennek az engedélyeztetése és már a hiánypótlása is megtörtént. A Közlekedés Felügyelet azt ígérte, hogy mihelyt a  szakhatósági vélemény megjön, ők kiadják az építési engedélyt a hosszas előkészítésnek köszönhetően, nem várják meg a 60 napot. A parkoló használatba vételének meg kell történni szeptember előtt, mert az épület csak akkor kapja meg a használatba vételi engedélyt és csak így tud gyerekeket fogadni. Mivel a MAPI bonyolítja az egész projektet, így a MAPI-tól kértek ajánlatot. A MAPI 300.000,- Ft + ÁFA-ért vállalná a közreműködést a közbeszerzési eljárás lefolytatásában.
Gergely Béláné képviselő: Kérdezte, lehetséges-e az a megoldás, hogy módosul a beruházás tartalma, maradna 2.506.857,-Ft a pályázatban, plussz az Önkormányzat kiegészítené a fennmaradó résszel.
Bakainé Magyari Melinda műszaki irodavezető: Ez a közbeszerzési eljárást sértené. Ebben az esetben egyszer a határidő is problémássá válna. Másrészt a műszaki tartalom olyan mértékben változik, hogy a közbeszerzés elvét sérti.
Gergely Zoltán polgármester: A közbeszerzési bizottság a kötbért és a tartalékkeret felhasználását nagyon komolyan ellenőrzi a többi ellenőrzés mellett.
Kovácsné Tősér Zsuzsanna képviselő: Érdeklődött a meghívásos közbeszerzési pályázat résztvevőiről.
Bakainé Magyari Melinda műszaki irodavezető: Még nem alakult ki pontosan a résztvevők köre.
Gergely Zoltán polgármester: Szavazásra bocsátotta az első határozati javaslatot a vállalkozási szerződés módosításáról, melyet a Képviselő-testület 8 igen szavazattal, ellenszavazat és tartózkodás nélkül elfogadott és megalkotta az alábbi határozatot:
55/2012.(IV.06.) határozat:

/Az „ÉAOP-2010-4.1.1./A_210-2010-0018 számú pályázat szerinti műszaki tartalom alapján, a jászárokszállási Dobó utcai óvoda fejlesztéséhez kapcsolódóan az 5123 Jászárokszállás, Dobó u. 9/a. sz., hrsz.: 2131 alatti ingatlanon álló középület épületének részbeni átalakításával és felújításával 4 csoport-szobás óvoda létesítése” tárgyában kötött vállalkozási szerződés módosításáról/
Jászárokszállás Város Önkormányzatának Képviselő-testülete jóváhagyja a SZOLTISZ Ipari Szolgáltató és Kereskedelmi Kft-vel Jászárokszálláson, 2011. október 21. napján kötöttt vállalkozási szerződés módosítását, amely szerint az Önkormányzat adószáma 15732846-1-16-ról 15732846-2-16-ra módosul, valamint a szerződés 2. pontjának 2.1. alpontjában a vállalási ár a szerződés mellékletét képező költségvetési kiírásban a parkolók megépítésére megállapított összeggel, azaz 2.506.857,-Ft + ÁFA (Kettőmillió-ötszázhatezer-nyolcszázötvenhét forint + általános forgalmi adó) összeggel csökkentésre kerül.

A Képviselő-testület felhatalmazza Gergely Zoltán polgármestert a szerződés módosítás aláírására.

Határidő: 
azonnal

Felelős: 
Polgármester, Műszaki Iroda

Erről értesülnek: 
1./ SZOLTISZ Kft. 5000 Szolnok, Dózsa Gy. u. 5.

2./ Műszaki Iroda

3./ Pénzügyi Iroda

4./Irattár

Gergely Zoltán polgármester: Szavazásra bocsátotta a második határozati javaslatot az új helyen megépítendő parkoló tárgyában, melyet a Képviselő-testület 8 igen szavazattal, ellenszavazat és tartózkodás nélkül elfogadott és megalkotta az alábbi határozatot:
56/2012.(IV.06.) határozat:

/Az „ÉAOP-2010-4.1.1./A_210-2010-0018 számú pályázat szerinti műszaki tartalom alapján, a jászárokszállási Dobó utcai óvoda fejlesztéséhez kapcsolódóan az 5123 Jászárokszállás, Dobó u. 9/a. sz., hrsz.: 2131 alatti ingatlanon álló középület épületének részbeni átalakításával és felújításával 4 csoport-szobás óvoda létesítése” tárgyában parkolók építésével kapcsolatos közbeszerzési eljárás indításáról/

Jászárokszállás Város Önkormányzatának Képviselő-testülete a „ÉAOP-2010-4.1.1./A_210-2010-0018 számú pályázat szerinti műszaki tartalom alapján, a jászárokszállási Dobó utcai óvoda fejlesztéséhez kapcsolódóan az 5123 Jászárokszállás, Dobó u. 9/a. sz., hrsz.: 2131 alatti ingatlanon álló középület épületének részbeni átalakításával és felújításával 4 csoport-szobás óvoda létesítése” projekthez szükséges, a Jászárokszállás, Gárdonyi Géza utca Dobó úti épülethez közel eső szakaszán parkolók építése tárgyában a közbeszerzésekről szóló 2011. évi CVIII. törvény 94-100.§-ai szerinti hirdetmény nélküli tárgyalásos eljárást indít.

Határidő: 
értelemszerűen

Felelős: 
Polgármester, Műszaki Iroda

Erről értesülnek: 
1./ Műszaki Iroda

  
2./ Irattár.

Gergely Zoltán polgármester: Megállapítja, hogy a napirendi pontok végére értek. Megköszöni a részvételt és bezárja az ülést. 

Jegyzőkönyv lezárva: 2012. április 06. 9 óra 30 perckor

Kmf.

     Gergely Zoltán 

